|  |
| --- |
| **Logo ОПШТА БОЛНИЦА ПЕТРОВАЦ НА МЛАВИ**  **Mоравска бр. 2, 12 300 Петровац на Млави, Србија ПИБ: 108349629**  **Tел: 012/327-983, 327-984, Фах: 012/327-985 Матични број: 17862855**  **e-mail:** pravna@opstabolnicapetrovac.rs |

На основу члана 7.-9.  Посебног колективног уговора за здравствене установе чији је оснивач РС (,,Сл. гл РС“1/15), члана 24.-27. и члана 192. Закона о раду, Кадровског плана за 2022 годину бр. 112-01-64/2022-02 од 08.03.2022.г. , в.д. директор Опште болнице Петровац на Млави расписује,

**О Г Л А С**

**за пријем у радни однос**

**На одређено време због повећаног обима посла, са пуним радним временом, и то:**

Доктор медицине специјалиста у операционој сали опште хирургије- извршилаца 1 (један);

**Услови:** Поред општих услова за заснивање радног односа утврђених Законом, кандидати треба да испуњавају и следеће посебне услове:

- Високо образовање

- на интегрисаним академским студијама, по пропису који уређује високо образовање, почев од 10 септембра 2005 и завршена специјализација из одређених грана медицине-опште хирургије, у складу са Правилником о специјализацијама и ужим специјализацијама здравствених радника и здравствених сарадника,

- на основним студијама у трајању од најмање пет година по пропису који је уређивао високо образовање до 10 септембра 2005 године и завршена специјализација из одређених грана медицине-опште хирургије, у складу са Правилником о специјализацијама и ужим специјализацијама здравствених радника и здравствених сарадника.

***-додатна знања, испити***

-стручни испит,

-лиценца,

-специјалистички испит из опште хирургије.

***радно искуство***

-најмање три године и шест месеци радног искуства у звању доктора медицине.

Опис послова: предвиђен систематизацијом послова установе, за послове са завршеним медицинским факултетом и положеним специјалистичким испитом из опште хирургије, доктор медицине специјалиста у операционој сали опште хирургије.

**ОСТАЛО**: уз пријаву поднети краћу биографију, оверену копију дипломе о завршеној одговарајућој школи са просечном оценом током школовања, фотокопију радне књижице уколико кандидат има радни стаж или потврду послодавца (други доказ о радном искуству), оригинал или оверену копију извода из матичне књиге рођених, оригинал или оверену копију извода из матичне књиге венчаних уколико је кандидат променио презиме, оригинал или оверену копију уверења о држављанству, копију/очитану личну карту.

**НАПОМЕНА:** Лекарско уверење којим се доказује здравствена способност без ограничења за рад на радном месту за које је расписан оглас, дужан је да достави кандидат који буде изабран пре пријема у радни однос.

Kомисија ће разматрати све доспеле, благовремене и потпуне пријаве и са кандидатима који испуњавају услове за пријем у радни однос  обавиће се разговор,ради прибављања додатних релевантних података за доношење одлуке о изборукандидата. 

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Одељење за кадровске и административне послове Опште болнице Петровац на Млави.

**Рок за пријављивање: 8 (осам) дана од дана објављивања у Службеном гласилу Националне службе за запошљавање „Послови“.**

Пријаве слати у затвореним ковертама на адресу Општа болница Петровац на Млави, Моравска број 2, 12300 Петровац на Млави, или доставити лично у Правну службу Опште болнице Петровац на Млави.

Неблаговремене пријаве и непотпуна документација неће бити узета у разматрање при избору кандидата.

В.д. Директора

Опште болнице Петровац на Млави

Др Бранко Лукић